b'\n_START_ARTICLE_\nBGM-71 TOW\n_START_PARAGRAPH_\nBGM-71 TOW je ameri\xc5\xa1ko protioklepno raketno oro\xc5\xbeje z vodljivim izstrelkom. Kratica TOW ozna\xc4\x8duje v angle\xc5\xa1\xc4\x8dini Tube-launched, Optically tracked, Wire-guided missile; slovensko Izstreljena iz cevi, opti\xc4\x8dno sledenje, \xc5\xbei\xc4\x8dno vodeni izstrelek, ki je bil v uporabi \xc5\xbee med vietnamsko vojno.\n_START_SECTION_\nZgodovina\n_START_PARAGRAPH_\nTOW je bil prvi\xc4\x8d izdelan leta 1970 v Hughes Aircraft Company v ZDA in je \xc5\xa1e danes najbolj pogosto vodljivo protioklepno raketno oro\xc5\xbeje na svetu. Prvi\xc4\x8d se uporabi v vietnamski vojni leta 1972, nato pa \xc5\xa1e v spopadih med Izraelom in Sirijo, ira\xc5\xa1ko-iransko vojno in nato v skoraj vseh vojnah do danes. Sistem je v uporabi v ve\xc4\x8d kot 40 dr\xc5\xbeavah po svetu, izdelanih pa je bilo ve\xc4\x8d kot 500.000 lanserjev vseh razli\xc4\x8dic.\n_START_SECTION_\nLanserji\n_START_PARAGRAPH_\nLanserji raket so lahko name\xc5\xa1\xc4\x8deni na vozila, helikopterje ali na trino\xc5\xbene podstavke.'